**MARIJAMPOLĖS VAIKŲ LOPŠELIS-DARŽELIS „RŪTA“**

Patvirtinta

Marijampolės vaikų lopšelio-darželio „ Rūta“ direktoriaus

2022 m. sausio 12 d. įsakymu Nr. V -6(1.5E)

**ŠVIETIMO PAGALBOS TEIKIMAS ELGESIO SUNKUMŲ TURINTIEMS UGDYTINIAMS TVARKOS APRAŠAS**

**I SKYRIUS**

**BENDROSIOS NUOSTATOS**

1. Švietimo pagalbos teikimas ugdytiniams turintiems elgesio sunkumų tvarkos aprašas (toliau –Aprašas) reglamentuoja švietimo pagalbos teikimo tvarką Marijampolės vaikų lopšelyje-darželyje “Rūta” (toliau - darželis).

2. Aprašas skirtas ikimokyklinio ir priešmokyklinio ugdymo grupėms (toliau – grupės).

3. Apraše vartojamos sąvokos:

3.1. Ugdytinis – vaikas ugdomas pagal ikimokyklinio ir priešmokyklinio ugdymo programas.

3.2. Susirūpinimą keliantis ugdytinio elgesys – keletą (2-3 k.) kartų pasireiškęs, spontaniškas, trikdantis ugdymosi procesą, pažeidžiantis kitų asmenų garbę ir orumą bei psichologinį ir fizinį saugumą, ugdytinio elgesys.

3.3. Netinkamas ugdytinio elgesys – pasikartojantis (2-3 savaites), agresyvus,neklusnus, trikdantis ugdymosi procesą, pažeidžiantis kitų vaikų psichologinį ir fizinį saugumą, ugdytinio elgesys.

3.4. Pagalbos gavėjai – elgesio sunkumų turintys vaikai, jų tėvai (globėjai, rūpintojai) ir vaikus ugdantys pedagogai.

 3.5. Pagalbos teikėjai – pedagogai, švietimo pagalbos specialistai (logopedas, psichologas, socialinis pedagogas), darželio vaiko gerovės komisija (toliau – darželio VGK).

3.6. Atsakingas už informavimą, dėl vaiko elgesio sunkumų pasireiškimo – grupės mokytojas.

**II.SKYRIUS PAGALBOS TEIKIMAS**

4. Pedagogas, pastebėjęs ar gavęs informaciją apie susirūpinimą keliantį ugdytinio elgesį (ugdytinis impulsyviai pažeidžia psichologinį ar fizinį kitų grupės vaikų saugumą (mušasi, kanda, stumia, gadina ir mėto daiktus ir pan.), jį stabdo.

5. Ugdytiniui nurimus, pedagogas sustabdęs susirūpinimą keliantį vaiko elgesį, aptaria su juo situaciją ir jo jausmus situacijoje. Pokalbio metu pedagogas aiškinasi susirūpinimą keliančio elgesio priežastis, vaiko norą situacijoje, tariasi dėl problemos sprendimo, ką vaikas galėjo daryti kitaip ar galės padaryti kitaip kitą kartą. Tą pačią dieną pedagogas apie susirūpinimą keliantį vaiko elgesį ir įvykusį pokalbį su vaiku informuoja jo tėvus (globėjus, rūpintojus).

6. Bet kuris darželio bendruomenės narys, pastebėjęs susirūpinimą keliantį vaiko elgesį, jį nutraukia pagal galimybes ir informuoja atsakingą asmenį.

7. Pasikartojus susirūpinimą keliančiam vaiko elgesiui, po ne mažiau kaip 3 pedagogo(-ų) pokalbių su vaiku ir tėvais (globėjais, rūpintojais), nepavykus su juo susitarti arba nepasiekus elgesio pokyčio, grupės mokytojas informuoja pagalbos teikėjus.

7.1. Pagalbos teikėjai:

7.1.1. atlieka ugdytinio stebėjimą grupėje;

7.1.2. konsultuoja grupės mokytojus;

7.1.3. reikalui esant skiria, susirūpinimą keliančio vaiko elgesio priežasčių nustatymo lentelę (priedas 1).

7.1.4. organizuoja tėvų (globėjų, rūpintojų) ir pedagogų susitikimą, aptaria galimus vaiko susirūpinimą keliančio elgesio įveikimo būdus, susitaria dėl jų įgyvendinimo (pedagogo, vaiko, tėvų (globėjų, rūpintojų) atsakomybės, veiksmų, laiko).

7.2. grupės mokytojai:

7.2.1. taiko rekomenduotus, susirūpinimą keliančio vaiko elgesio eliminavimo, metodus;

7.2.2. žymi susirūpinimą keliančio vaiko elgesio priežasčių nustatymo lentelę (priedas 1).

7.2.3. bendradarbiauja su vaiko tėvais (globėjais, rūpintojais) siekiant susirūpinimą keliančio vaiko elgesio eliminavimo.

 8. Pedagogas dėl netinkamo vaiko elgesio kreipiasi į darželio VGK, jeigu:

8.1. tėvai (globėjai, rūpintojai) neįsitraukia į savo vaiko susirūpinimą keliančio elgesio įveikimą ar atsisako bendradarbiauti;

8.2. dėl pedagogo ir tėvų (globėjų, rūpintojų) taikomų priemonių (ne ilgiau kaip iki 2 mėnesių) vaiko elgesys nepagerėja.

8.3. apie ketinimą kreiptis pagalbos dėl vaiko netinkamo elgesio įveikimo į darželio VGK atsakingas asmuo žodžiu arba raštu informuoja tėvus (globėjus, rūpintojus).

9. Pedagogas darželio VGK pateikia užpildytą susirūpinimą keliančio vaiko elgesio priežasčių nustatymo lentelę (priedas 1), informuodamas apie ugdytinio netinkamą elgesį.

10. Darželio VGK, gavusi pedagogo pateiktą užpildytą susirūpinimą keliančio vaiko elgesio priežasčių nustatymo lentelę (priedas 1), organizuoja posėdį, kuriame dalyvaujant vaiko tėvams (globėjams, rūpintojams), grupės pedagogui, analizuoja pateiktą informaciją, aptaria veiksmus sprendžiant problemą. Po svarstymo komisija priima nutarimą dėl:

10.1. švietimo pagalbos (socialinės pedagoginės ir (ar) psichologinės) teikimo;

10.2. individualaus pagalbos vaikui programos-plano (toliau – IPP) sudarymo.

11. Už konsultavimą, rengiant IPP atsakingi darželio VGK nariai.

12. Darželio VGK pirmininkas paskiria IPP įgyvendinimą koordinuojantį asmenį (gali būti bet kuris darželio VGK narys), kuris kartą per 2 savaites organizuoja susitikimus teikiamos pagalbos rezultatams aptarti su IPP įgyvendinančiais asmenimis.

13. Jeigu įgyvendinant IPP vaiko netinkamas elgesys nesikeičia arba IPP netenkina bent vieno iš jo dalyvių ir (ar) IPP nevykdomas, koordinatorius informuoja darželio VGK pirmininką. Darželio VGK pirmininkas inicijuoja IPP dalyvių pasitarimą dėl IPP įgyvendinimo ir (esant poreikiui) susitaria su IPP dalyviais dėl plano pakeitimų.

14. Darželio VGK pirmininkas sistemingai informuoja darželio vadovą apie plano vykdymą ir rezultatus. IPP dalyviams nustačius, kad IPP priemonės yra neveiksmingos, rekomenduojama organizuoti darželio VGK posėdį, kuriame sprendžiama dėl kreipimosi į Pedagoginę psichologinę tarnybą (toliau – PPT) vaiko specialiesiems ugdymosi poreikiams įvertinti.

15. Jeigu ugdytinio tėvai (globėjai, rūpintojai) nebendradarbiauja ir (ar) nevykdo VGK nutarimų, darželio vadovas raštu kreipiasi pagalbos:

15.1. į savivaldybėje vaiko teisių apsaugą užtikrinančią instituciją, nurodydamas problemą ir taikytas jos sprendimo priemones;

15.2. į Savivaldybės VGK, kai darželis išnaudoja visas apraše nurodytas pagalbos priemones dėl netinkamo vaiko elgesio įveikimo ir nepasiekia teigiamo rezultato.

16. Pagalbos ugdytiniui, įveikiant netinkamą elgesį darželio lygmeniu teikimo metu, darželio vadovai ir VGK gali konsultuotis su PPT.

**III SKYRIUS BAIGIAMOSIOS NUOSTATOS**

17. Aprašo vykdymą organizuoja ir priežiūrą atlieka ugdymo įstaigos direktorius.

18. Aprašo pakeitimai, papildymai tvirtinami darželio direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_

1 Priedas

**VAIKO ELGESIO PRIEŽAŠČIŲ NUSTATYMO LENTELĖ**

UGDYTINIO VARDAS,PAVARDĖ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

GRUPĖ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SITUACIJA**( ĮVYKIAI PRIEŠ PASIREIŠKIANT NETINKAMAI ELGESIUI).

**ELGESYS** (elgesys, kuris kelia rūpesčių: pykčio priepuoliai, dykinėjimas, nepaklusnumas, triukšmavimas; necenzūrinių žodžių vartojimas; mušimasis; tyčiojimasis iš kitų vaikų ar mokytojų; mokytojo neklausymas; nesutarimas su kitais vaikais; nenuspėjamas ir nevaldomas elgesys; trukdymas grupei užsiėmimų metu; kita (įrašyti)

|  |  |  |
| --- | --- | --- |
| **DATA/LAIKAS**  | **SITUACIJA** | **ELGESYS** |
|  |  |  |
|  |  |  |
|  |  |  |
|  |  |  |

Mokytoja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_